2. pielikums

Ministru kabineta

2020. gada  .decembra

informatīvajam ziņojumam

**Saprašanās memorands (SM)**

**par Eiropas Dzīvnieku ģenētisko resursu Gēnu banku (*EUGENA*)**

**starp**

**Latvijas Republikas Zemkopības ministriju, tālāk tekstā dēvētu par ERFP dalībvalsts valdības pārstāvi**

**un**

**Eiropas Reģionālo dzīvnieku ģenētisko resursu koordinācijas centru (*ERFP*).**

**Ievads**

**Eiropas Reģionālais dzīvnieku ģenētisko resursu koordinācijas centrs (*ERFP*) un *ERFP* dalībvalsts valdības pārstāvis:**

* Apzinoties to, ka pasaules pārtikas nekaitīguma nodrošināšana un nabadzības mazināšana ir globāli izaicinājumi gan tagadējai, gan nākotnes paaudzēm, ka tajā pašā laikā bioloģiskās dažādības saglabāšana un ilgtspējīga izmantošana, kā arī ģenētisko resursu izmantošanā gūto labumu godīga un taisnīga sadale ir globālās sabiedrības galvenais pienākums, kas ir akceptēts, pieņemot Bioloģiskās dažādības konvenciju (CBD) 1992. gadā, ka Tūkstošgades attīstības 1. mērķis “galējas nabadzības un bada izskaušana” un 7. mērķis “vides ilgtspējīguma nodrošināšana” izgaismo šos izaicinājumus, ka dzīvnieku ģenētiskie resursi (*AnGR*) kā svarīga lauksaimniecības bioloģiskās dažādības sastāvdaļa ir nozīmīga lopkopības bāze un dod iespējas pielāgot dzīvnieku šķirnes mainīgajai ražošanas sistēmai, tirgiem un vidēm, īpaši ņemot vērā klimata pārmaiņas;
* apzinoties to, ka *AnGR* ziņā Eiropas valstis ir lielā mērā savstarpēji atkarīgas, ka dzīvnieku gēni, genotipi un populācijas ir izplatījušies visā Eiropā kopš seniem laikiem un ka *AnGR* attīstība un pilnveidošana Eiropā arvien turpinās, notiek sistemātiska starptautiska *AnGR* apmaiņa gan Eiropā, gan visā pārējā pasaulē, ka šīs starpvalstu atkarības un AnGR nozīmīguma dēļ pārtikas nekaitīgumā *FAO* Pārtikas un lauksaimniecības ģenētisko resursu komisijai (*CGRFA*) ir būtiska nozīme *AnGR* saglabāšanā un ilgtspējīgā izmantošanā;
* apzinoties to, ka, balstoties uz *CGRFA* darbu Starptautiskajā lauksaimniecībā un pārtikā izmantojamo dzīvnieku ģenētisko resursu tehniskajā konferencē, 2007. gada septembrī tika pieņemts pirmais Pasaules rīcības plāns (*GPA*) attiecībā uz lauksaimniecībā un pārtikā izmantojamo dzīvnieku ģenētiskajiem resursiem, ka *GPA* ir ietvertas divdesmit trīs stratēģiskās prioritātes, kas ir mērķētas uz dzīvnieku ģenētiskās dažādības izzušanas apkarošanu un uz *AnGR* izmantošanu ilgtspējīgā veidā, ka *GPA* ietvertās rīcības stratēģiskās prioritātes rosina konkrētu pasākumu īstenošanu, lai mainītu pašreizējās ģenētiskās dažādības izzušanas tendences un veicinātu ilgtspējīgu *AnGR* izmantošanu, ka darbības ir tieši vērstas uz praktiskās īstenošanas galvenajiem jautājumiem ar nepieciešamo institūciju un kapacitāšu saskaņotas attīstības palīdzību, ka jo īpaši *GPA* 9. stratēģiskā prioritāte uzsver *AnGR* *ex situ* saglabāšanas izveidi un stiprināšanu;
* apzinoties to, ka Eiropas Reģionālais dzīvnieku ģenētisko resursu koordinācijas centrs ir uzņēmies veicināt *GPA* ieviešanu Eiropā, atbalstīt AnGR *in situ* un *ex situ* saglabāšanu un ilgtspējīgu izmantošanu un paplašināt Nacionālo koordinatoru darbības Eiropas līmenī, ka galvenās *ERFP* iestādes *ex situ* saglabāšanā ir Eiropas Dzīvnieku ģenētisko resursu Gēnu banku tīkls (*EUGENA*) un *ERFP* *Ex situ* saglabāšanas darba grupa, kuru pārrauga *ERFP* Ģenerālā asambleja un kurai palīdz Dokumentācijas un informācijas darba grupa un *ERFP* sekretariāts;
* uzskatot, ka Nagojas protokols par piekļuvi ģenētiskajiem resursiem un no to izmantošanas gūtā labuma taisnīgu un godīgu sadali (*ABS*) nosaka vispārējos *CBD* noteikumus par *ABS* attiecībā uz *AnGR* izmantošanu un tradicionālajām zināšanām saistībā ar šiem ģenētiskajiem resursiem, ka tas ietver iedarbīgu labuma sadales saistību īstenošanu, kas ir noteikta savstarpējā vienošanās dokuemntā starp piegādātāju un lietotāju, ka Nagojas protokols mudina valstis attīstīt, aktualizēt un izmantot nozares un starpnozaru līguma parauga klauzulas, noslēdzot savstarpēju vienošanos, un veicināt labākās prakses;
* Atzīstot to, ka *ERFP* ir iecerējusi Eiropas Dzīvnieku ģenētisko resursu gēnu banku tīklu (*EUGENA*) un ka *EUGENA* atbalstīs *AnGR* *ex situ* saglabāšanu un to ilgtspējīgu izmantošanu un veicinās *FAO* izveidotās *GPA* un Nagojas protokola ieviešanu Eiropā *ABS* nolūkā;
* Atzīstot to, ka šis SM nav juridiski saistošs, tas nav starptautisko likumu subjekts un tas nemaina parakstījušās *ERFP* dalībvalsts konstitucionālās piekritības sadali,

**ir panākušas šādu saprašanos.**

1. **Definīcijas**

Šī saprašanās memoranda nolūkā:

1. *AnGR* ir lauksaimniecībā un pārtikā izmantojamo dzīvnieku ģenētiskie resursi;
2. *ERFP* ir *AnGR* Eiropas Reģionālais koordinācijas centrs;
3. *EUGENA* ir Eiropas *AnGR* Gēnu banku tīkls;
4. ģenētiskais materiāls ir reproduktīvais materiāls vai jebkāds ģenētiskais materiāls, kurš paņemts no šķirnēm ilgtermiņa saglabāšanas nolūkā un kurš var tikt izmantots reprodukcijai vai pētniecībai un attīstībai, īpaši sperma, olšūnas, embriji, somatiskās šūnas un DNS;
5. gēnu banka ir *ex situ* saglabāšanai un ilgtspējīgai izmantošanai paredzētā ģenētiskā materiāla glabātuve, ko uztur saimniekvalsts institūcija, kuru ir pilnvarojusi un (vai) atzinusi valsts iestāde šī uzdevuma izpildei. Gēnu banka var sastāvēt no vienas vai vairākām glabātuvēm (*in vitro* vai *in vivo*), sadarbojoties kā vienots tīkls;
6. institūcijas ir valsts sektors, pilsoniskās sabiedrības un privātā sektora gēnu bankas un citas institūcijas, kas uzglabā *AnGR* ģenētisko materiālu;
7. iesaistītā valsts ir *ERFP* dalībvalsts, kuras valdības pārstāvis ir parakstījis SM ar *EUGENA*, un tāda *ERFP* dalībvalsts, kurai ir viena vai vairākas gēnu bankas;
8. iesaistītā gēnu banka ir *ERFP* dalībvalsts gēnu banka, kas ir iesaistīta *EUGENA*.
9. ***EUGENA* izveidošana**

Ar šo parakstītāji izveido *AnGR* Eiropas Gēnu banku tīklu.

1. **Dalība *EUGENA***

*ERFP* dalībvalstis var iesaistīties *EUGENA*, ja

1. tās ir *ERFP* dalībvalstis, kas ir iekļautas *ERFP* kompetences ietvara sarakstā, un
2. tām ir viena vai vairākas gēnu bankas.
3. ***EUGENA* mērķi**

EUGENA mērķi ir

1. atbalstīt gēnu bankas *ERFP* dalībvalstīs, lai tās pildītu savus individuālos uzdevumus un mērķus;
2. uzlabot *ex situ* kolekcijās uzglabāto *AnGR* uzraudzību un novērtēšanu *ERFP* dalībvalstīs, daloties ar informāciju par gēnu banku kolekcijām;
3. uzlabot gēnu banku darbību un procedūras *ERFP* dalībvalstīs, daloties ar informāciju;
4. veicināt *AnGR* ilgtermiņa saglabāšanu un uzturēšanu *ex situ* kolekcijās *ERFP* dalībvalstīs;
5. izmantot *AnGR* *ex situ* saglabāšanas un ilgtspējīgas izmantošanas sinerģiju ar gēnu banku kopēju pasākumu palīdzību *ERFP* dalībvalstīs;
6. uzlabot pārrobežu šķirņu ģenētiskās dažādības *ex situ* saglabāšanas un ilgtspējīgas izmantošanas efektivitāti;
7. veicināt *ex situ* saglabāšanas iegūšanas un pieejas nosacījumu harmonizēšanu un ilgtspējīgu izmantošanu visās *ERFP* dalībvalstu gēnu bankās;
8. veicināt *ERFP* dalībvalstu gēnu banku kvalitātes uzlabošanu;
9. radīt Eiropas pētniecības infrastruktūras elementu *AnGR* saglabāšanai un ilgtspējīgai izmantošanai;
10. veicināt Eiropas reģionālo pieeju starptautiskajai sadarbībai un *AnGR* apmaiņai Nagojas protokola par labuma sadali un pieejamību kontekstā.
11. ***EUGENA* attiecības ar *ERFP***
12. *EUGENA* darbosies *ERFP* kompetences ietvarā;
13. *ERFP* Ģenerālā asambleja
14. apstiprinās *EUGENA* darba plānu, ko izstrādās EUGENA Koordinācijas padome (turpmāk – Koordinācijas padome);
15. lems par *ERFP* fondu izmantošanu *EUGENA* pasākumos;
16. saņems no Koordinācijas padomes un apstiprinās progresa ziņojumus par pasākumiem;
17. veiks vispārēju *EUGENA* uzraudzību;
18. Koordinācijas padome būs *EUGENA* operatīvā organizācija, kuras sastāvā būs katras iesaistītās valsts pārstāvis (vien persona no katras iesaistītās valsts). Koordinācijas padome
19. īstenos *EUGENA* mērķus;
20. izstrādās un pieņems atbilstošas vadlīnijas, tostarp Materiālu iegādes līgumus (*MAA*) un Materiālu nodošanas līgumu paraugu (*MTA*) *EUGENA* vajadzībām;
21. izstrādās darba plānu, ko apstiprinās *ERFP* Ģenerālā asambleja;
22. īstenos un uzraudzīs darba plānu;
23. konsultēsies ar *ERFP* *Ex situ* saglabāšanas darba grupu;
24. konsultēsies ar *ERFP* Dokumentācijas un informācijas darba grupu;
25. katru gadu sniegs ziņojumus *ERFP* Ģenerālajai asamblejai;
26. *ERFP* Sekretariāts attiecībā uz *EUGENA*
27. paraksta SM *ERFP* vārdā;
28. sniegs tehnisku un administratīvu atbalstu *EUGENA*;
29. *ERFP* *Ex situ* saglabāšanas darba grupa attiecībā uz *EUGENA*:
30. strādās pie Koordinācijas padomes un (vai) ERFP Ģenerālās asamblejas ierosinātajām tēmām;
31. ierosinās tēmas Koordinācijas padomei un (vai) *ERFP* Ģenerālajai asamblejai;
32. veicinās gēnu banku dalību tīklā;
33. uzturēs saziņas tīklu attiecībā uz *ex situ* saglabāšanu un *AnGR* ilgtspējīgu izmantošanu;
34. *ERFP* Dokumentācijas un informācijas darba grupa attiecībā uz *EUGENA*
35. atbalstīs ģenētiskā materiāla dokumentāciju saistībā ar *EUGENA*;
36. atbalstīs informācijas apmaiņu par ģenētisko materiālu saistībā ar *EUGENA*.
37. **Atbildības jomas**
38. ERFP dalībvalsts valdības pārstāvis
39. pilnvaro un (vai) atzīst institūcijas par *EUGENA* iesaistītajām gēnu bankām. Tikai tāda institūcija, kas atrodas *ERFP* dalībvalstī, ir tiesīga būt iesaistītā gēnu banka. Pilnvarojums un (vai) atzīšana var tikt īstenots ar līguma starpniecību (turpmāk – *EUGENA* līgums; sk. pielikumā) vai kādā citā *ERFP* dalībvalstij piemērotā formā *pilnīgā* saskaņā ar SM saturu un *EUGENA* līgumu, kā arī respektējot tos. EUGENA līguma kopija tiks nosūtīta *ERFP* sekretariātam;
40. veicinās institūciju kļūšanu par iesaistītajām gēnu bankām saskaņā ar valsts politiku un esošo tiesisko struktūru;
41. rakstiski informēs ERFP sekretariātu par tās jurisdikcijā esošas iesaistītās gēnu bankas sadarbības izbeigšanu sešus mēnešus pirms beigu datuma;
42. iesaistītās gēnu bankas
43. drīkst parakstīt *EUGENA* līgumu ar ERFP dalībvalsts valdības pārstāvi *EUGENA* līgumā norādītajā formātā vai kādā citā *ERFP* dalībvalstij piemērotā formā, respektējot SM saturu un *EUGENA* līgumu un pilnīgā saskaņā ar to, lai kļūtu par iesaistīto gēnu banku;
44. sniegs informāciju par ģenētiskā materiāla īpašuma tiesībām, iegādi un pieejas nosacījumiem *EUGENAS* struktūrā;
45. darīs pieejamu sabiedrībai paredzēto informāciju un nekonfidenciālu informāciju attiecībā uz ģenētisko materiālu *EUGENA* struktūrā;
46. darbosies atbilstoši *EUGENA* mērķiem;
47. veicinās pieeju un ģenētiskā materiāla un atbilstošās informācijas pieejamību *EUGENA* struktūrā saskaņā ar iesaistītās gēnu bankas noteikumiem.
48. **Šī saprašanās memoranda stāšanās spēkā**

Šis saprašanās memorands stājas spēkā ar datumu, kad to parakstīs *ERFP* sekretariāts un *ERFP* dalībvalsts valdības pārstāvis.

**8. Saprašanās memoranda grozīšana un sadarbības izbeigšana**

a) Šis Saprašanās memorands var tikt grozīts pēc SM parakstījušo pušu vienprātīgas piekrišanas.

b) Parakstītājs var izbeigt sadarbību pēc tam, kad tas sešus mēnešus iepriekš ir rakstiski informējis otru parakstītāju par darbības izbeigšanu.

c) Saprašanās memoranda darbība izbeigsies, ja *EUGENA* vai *ERFP* beigs savu pastāvēšanu.

**9. Saprašanās memoranda glabāšana**

Saprašanās memorands tiek parakstīts trijos eksemplāros. Viens saprašanās memoranda parakstītais oriģinālais eksemplārs angļu valodā tiek paturēts *ERFP* sekretariātā. Iesaistītā valsts paturēs divus oriģinālos parakstītā dokumenta eksemplārus.

Parakstītāji

ERFP vārdā Latvijas valdības vārdā

|  |  |
| --- | --- |
| Vieta, datums:  Paraksts: | Vieta, datums:  Paraksts: |
| *Danchin Coralie*, sekretariāta vadītāja  Eiropas Reģionālais dzīvnieku ģenētisko resursu koordinācijas centrs (*ERFP*), Sekretariāts | Kaspars Gerhards,  Latvijas Republikas zemkopības ministrs |

**PIELIKUMS**

***EUGENA* Līgums**

Līgums starp

**Latvijas Republikas Zemkopības ministriju, kas ir pilnvarota parakstīt SM par *EUGENA*, [vārds, uzvārds, amats, valsts] personā, turpmāk sauktu par *ERFP* dalībvalsts valdības pārstāvi,**

un

***EUGENA* iesaistīto gēnu banku [vārds, uzvārds, amats, institūcija, valsts] personā, turpmāk sauktu par institūciju.**

1. Ar šo institūcija
2. piekrīt kļūt par *EUGENA* iesaistīto gēnu banku;
3. uzņemas *EUGENA* iesaistītās gēnu bankas atbildību:
4. darboties saskaņā ar *EUGENA* mērķiem;
5. sniegt informāciju par ģenētiskā materiāla īpašuma tiesībām, iegūšanas un pieejamības nosacījumiem *EUGENA* robežās;
6. *EUGENA* robežās darīt pieejamu sabiedrībai paredzēto informāciju un nekonfidenciālu informāciju attiecībā uz ģenētisko materiālu;
7. veicināt pieeju ģenētiskajam materiālam un atbilstošās informācijas pieejamību *EUGENA* struktūrā saskaņā ar iesaistītās gēnu bankas noteikumiem.
8. *ERFP* dalībvalsts valdības pārstāvis akceptē attiecīgo institūciju kā *EUGENA* iesaistīto gēnu banku un piekrīt strādāt ar institūciju *EUGENA* mērķu īstenošanā.
9. Iesaistītā gēnu banka ir tiesīga pārtraukt šo līgumu, sešus mēnešus iepriekš rakstiski par to informējot attiecīgās *ERFP* dalībvalsts valdības pārstāvi.
10. Ja *ERFP* dalībvalsts valdības pārstāvis nav apmierināts ar to, kā iesaistītā gēnu banka pilda savas šajā līgumā noteiktās saistības, tad *ERFP* dalībvalsts valdības pārstāvis ir tiesīgs jebkurā laikā iesniegt iesaistītajai gēnu bankai rakstisku paziņojumu, norādot konkrētās jomas, kurās iesaistītā gēnu banka ir pieļāvusi trūkumus. Ja iesaistītā gēnu banka neizlabo situāciju divpadsmit mēnešu laikā pēc minētā rakstiskā paziņojuma saņemšanas, *ERFP* dalībvalsts valdības pārstāvis ir tiesīgs nekavējoties izbeigt šī līguma darbību.
11. Šī līguma darbība beigsies, kad *EUGENA* iesaistītā valsts, kuras jurisdikcijā atrodas iesaistītā gēnu banka, izstājas no līguma vai kad izbeidzas ar *EUGENA* parakstītā saprašanās memoranda darbība.
12. Līgums tiks uzrakstīts angļu valodā vai *ERFP* dalībvalsts oficiālā valsts valodā, un tas glabāsies pie *ERFP* dalībvalsts valdības pārstāvja un *EUGENA* iesaistītajā gēnu bankā. Eksemplārs angļu valodā tiks nosūtīts *ERFP* sekretariātam.

Parakstītāji

Latvijas Republikas

Zemkopības ministrijas vārdā Latvijas Lauksaimniecības universitātes vārdā

|  |  |
| --- | --- |
| Vieta, datums:  Paraksts: | Vieta, datums:  Paraksts: |
| Zemkopības ministrijas pārstāvja vārds, uzvārds, amats | Vārds, uzvārds  Amats  Institūcija  Valsts |